ଭୁବନେଶ୍ୱର, ଡିସେମ୍ବର ୨୯(ଲୋକାଲ ୱାୟାର): ଚଳିତ ବର୍ଷ ଆସନ୍ତା ଜାନୁଅରୀ ୨୬ ତାରିଖରେ ନୂଆଦିଲ୍ଲୀରେ ଅନୁଷ୍ଠିତ ହେବାକୁ ଥିବା ଜନରାଜ୍ୟ ଦିବସ ପରେଡରେ ଭବାନୀପାଟଣାର ବାଜାଶାଳ ଡ୍ୟାନ୍ସ ଗ୍ରୁପ୍ ପୂର୍ବ ଭାରତରୁ ଏକ ମାତ୍ର ଗ୍ରୁପ୍ ଭାବେ ସାମିଲ ହେବ ବୋଲି ଜଣାପଡ଼ିଛି ।
କେନ୍ଦ୍ର ସଂସ୍ପୃତି ମନ୍ତ୍ରାଳୟ ଅଧୀନରେ ଥିବା କୋଲକାତାର ପୂର୍ବ ଭାରତ ସଂସ୍କୃତି କେନ୍ଦ୍ର ମାଧ୍ୟମରେ ବାଜାଶାଳ ଗ୍ରୁପ୍ ଏହି କାର୍ଯ୍ୟକ୍ରମକୁ ମନୋନୀତ ହୋଇଛି ।
ଏହି ଡ୍ୟାନ୍ସ ଗ୍ରୁପର ୮୦ ଜଣ ସଦସ୍ୟ ଦୁଇ ଜଣ ନୃତ୍ୟ ଗୁରୁ ଚିଣ୍ଟୁ ପ୍ରସାଦ ସିଂ ଏବଂ ଦେବେଶ ସିଂଙ୍କ ନିଦେ୍ର୍ଦଶନାରେ କାର୍ଯ୍ୟକ୍ରମ ପରିବେଷଣ କରିବେ ।
ଭବାନୀପାଟଣା, ଅଗଷ୍ଟ ୨୦(ଲୋକାଲ ୱାୟାର): କଳାହାଣ୍ଡି ଜିଲ୍ଲା ଧର୍ମର୍ଗଡ଼ ଅଞ୍ଚଳରେ ୧୧୯ କିଲୋ ଗଞ୍ଜେଇ ଜବତ ହୋଇଥିବା ବେଳେ ୨ ଜଣଙ୍କୁ ଗିରଫ କରାଯାଇଥିବା ସ୍ଥାନୀୟ ପୁଲିସ ଗୁରୁବାର କହିଛି ।
ଧର୍ମଗଡ଼ ଅଞ୍ଚଳରେ ବୁଧବାର ରାତି ପୁଲିସ ୨ ଜଣଙ୍କୁ ଗିରଫ କରି ସେମାନଙ୍କ ଠାରୁ ଗଞ୍ଜେଇ ଜବତ କରିଛି ।
ଗିରଫ ଦୁଇ ବ୍ୟକ୍ତି ହେଲେ ଧର୍ମଗଡ଼ ଗୁରୁବଜାରର ତୀର୍ଥରାଜ ସାଗର ଏବଂ ଜୁନାଗଡ଼ ବଳଦିଆମାଳର ଚନ୍ଦ୍ରସେଣ ମେହେର ।
ଏ ନେଇ ଧର୍ମଗଡ଼ ଥାନାରେ ଏକ ମାମଲା ରୁଜୁ ହୋଇଛି ଏବଂ ସେମାନଙ୍କ ଶୀଘ୍ର କୋର୍ଟ ଚାଲାଣ କରାଯିବ ବୋଲି ପୁଲିସ କହିଛି ।
କଳାହାଣ୍ଡି, ଅଗଷ୍ଟ ୧୦ (ଲୋକାଲ ୱାୟାର) : କଳାହାଣ୍ଡି ଜିଲ୍ଲାରେ କରୋନା ସଂକ୍ରମଣଙ୍କ ସଂଖ୍ୟା ବୃଦ୍ଧି ପାଉଥିବାରୁ ସୋମବାର ଓ ମଙ୍ଗଳବାର କେସିଙ୍ଗା ଏନଏସିକୁ ସଟ୍ଡାଉନ୍ ଘୋଷଣା କରିଛି ଜିଲ୍ଲା ପ୍ରଶାସନ ।
ଏହି କଟକଣା ସମୟରେ ସହରର ସମସ୍ତ ୱାର୍ଡରେ ଘର ଘର ବୁଲି ସ୍କ୍ରିନିଂ କରାଯିବ । ଏହି କାର୍ୟ୍ୟ ପାଇଁ ପ୍ରଶାସନ ପକ୍ଷରୁ ୯୬ କର୍ମଚାରୀଙ୍କୁ ନିଯୁକ୍ତି କରାଯାଇଛି ।
ସେହିପରି ଜୁନାଗଡ଼ ଏନଏସିକୁ ଆସନ୍ତା ୧୨ ଓ ୧୩ ତାରିଖରେ ଦୁଇ ଦିନ ସଟଡାଉନ ଘୋଷଣା କରାଯାଇଛି ।
ସଟ୍ଡାଉନ୍ ସମୟରେ ଅତ୍ୟାବଶ୍ୟକୀୟ ସାମଗ୍ରୀ ଦୋକାନ, ମେଡିକାଲ, ନର୍ସିଂହୋମ, ମେଡିସିନ ଷ୍ଟୋର, ପୁଲିସ, ଫାୟର ଜଳଯୋଗାଣ, ପରିମଳ ଓ ପେଟ୍ରୋଲ ପମ୍ପ ଆଦି ଜରୁରୀ ସେବା ଚାଲୁ ରହିବ ।
ଅଣଅତ୍ୟାବଶ୍ୟକୀୟ ଦୋକାନ ଓ ବଜାର ଏବଂ ଜିଲ୍ଲା ଭିତରେ ଯାନବାହନ ଚଳାଚଳ ବନ୍ଦ ରହିଛି ।
ନିୟମ ଉଲ୍ଳଙ୍ଘନକାରୀଙ୍କ ବିରୋଧରେ କଡା କାର୍ଯ୍ୟାନୁଷ୍ଠାନ ପାଇଁ ଜିଲ୍ଲାପାଳ ନିର୍ଦ୍ଦେଶ ଦେଇଛନ୍ତି ।
କଳାହାଣ୍ଡି ଜିଲ୍ଲାରୁ ଏ ପର୍ଯ୍ୟନ୍ତ ୪୮୭ କରୋନା ଆକ୍ରାନ୍ତ ଚିହ୍ନଟ ହୋଇଥିବା ବେଳେ ୨୩୨ ଜଣ ସୁସ୍ଥ ହୋଇଛନ୍ତି ।
୨୫୩ ଜଣ ବିଭିନ୍ନ କୋଭିଡ୍ ହସପିଟାଲରେ ଚିକିତ୍ସିତ ହେଉଛନ୍ତି ଏବଂ ୨ ଜଣଙ୍କର ମୃତ୍ୟୁ ହୋଇଛି ।
ଭବାନିପାଟଣା, ଜୁନ୍ ୨୦ (ଲୋକାଲ ୱାୟାର) : କଳାହାଣ୍ଡି ଜିଲ୍ଲା ଥୁଆମୂଳ-ରାମପୁର ଥାନା ଅନ୍ତର୍ଗତ ମହୁଲପାଟଣା ଫାଣ୍ଡି ଏଏସ୍ଆଇ ମଳୟ ରଣା ଶୁକ୍ରବାର ରାତିରେ ୫ ହଜାର ଟଙ୍କା ଲାଞ୍ଚ ନେଉଥିବା ବେଳେ ଭିଜିଲାନ୍ସ ଗିରଫ କରିଛି ।
ଭିଜିଲାନ୍ସ ସୂଚନା ଅନୁସାରେ, ଏଏସ୍ଆଇ ସ୍ଥାନୀୟ ଅଞ୍ଚଳର ମହେଶ୍ୱର ସାଗର ନାମକ ବ୍ୟକ୍ତିଙ୍କ ଜବତ ଟ୍ରାକ୍ଟରକୁ ରିଲିଜ କରିବା ପାଇଁ ୫ ହଜାର ଟଙ୍କା ଲାଞ୍ଚ ନେଉଥିଲେ ।
ଏହି ସମୟରେ ଭିଜିଲାନ୍ସ ତାଙ୍କୁ ଗିରଫ କରିଥିଲା । ଅଧିକ ପଚରାଉଚୁରା ପାଇଁ ତାଙ୍କୁ ଭବାନିପାଟଣାସ୍ଥିତ ଭିଜିଲାନ୍ସ କାର୍ଯ୍ୟାଳୟକୁ ନିଆଯାଇଥିଲା । ସେଠାରୁ ତାଙ୍କୁ ଆଜି କୋର୍ଟଚାଲାଣ କରାଯାଇଛି ।
କଳାହାଣ୍ଡି, ଜୁନ୍ ୧୩ (ଲୋକାଲ ୱାୟାର) : କଳାହାଣ୍ଡି ଜିଲ୍ଲାରୁ ଆଉ ୩ ଜଣ ନୂଆ କରୋନା ଆକ୍ରାନ୍ତ ଚିହ୍ନଟ ହୋଇଥିବା ବେଳେ ସେମାନଙ୍କ ମଧ୍ୟରୁ ନର୍ଲା ଗୋଷ୍ଠୀ ସ୍ୱାସ୍ଥ୍ୟ କେନ୍ଦ୍ରରେ କାର୍ଯ୍ୟ କରୁଥିବା ଦୁଇ ମହିଳା ଡାକ୍ତର ପଜିଟିଭ ଚିହ୍ନଟ ହୋଇଛନ୍ତି ବୋଲି ଶନିବାର କଳାହାଣ୍ଡି ସିଡ଼ିଏମ୍ଓ କହିଛନ୍ତି ।
ସିଡ଼ିଏମ୍ଓଙ୍କ ସୂଚନା ଅନୁସାରେ, ଏହି ୩ ଆକ୍ରାନ୍ତଙ୍କ ମଧ୍ୟରୁ ଜଣେ ପଜିଟିଭ ତେଲେଙ୍ଗାନାରୁ ଫେରି ସରକାରୀ କ୍ୱାରେଣ୍ଟାଇନ୍ରେ ସାତ ଦିନ ରହିବା ପରେ ଘରକୁ ଆସି ହୋମ କ୍ୱାରେଣ୍ଟାଇନ୍ରେ ରହିଥିଲେ।
ପରେ ସ୍ୱାସ୍ଥ୍ୟ ପରୀକ୍ଷା ପାଇଁ ନର୍ଲା ମେଡ଼ିକାଲକୁ ଆସିଥିଲେ । ସେଠାରେ ଦୁଇ ମହିଳା ଡାକ୍ତର ତାଙ୍କ ଚିକିତ୍ସା କରିବାବେଳେ ସଂସ୍ପର୍ଶରେ ଆସି ପଜିଟିଭ ହୋଇଛନ୍ତି ।
ଦୁଇ ମହିଳା ଡାକ୍ତର ଆକ୍ରାନ୍ତ ଚିହ୍ନଟ ପରେ ନର୍ଲ। ଗୋଷ୍ଠୀ ସ୍ବାସ୍ଥ୍ୟକେନ୍ଦ୍ରକୁ ସାମୟିକ ସମୟ ପାଇଁ ସଟଡାଉନ କରିଦିଆଯାଇଛି ।
ସିଏଚସିର ସମସ୍ତ କର୍ମଚାରୀଙ୍କ ସ୍ବାବ୍ ନମୁନା ସଂଗ୍ରହ କରି ଯାଞ୍ଚ ପାଇଁ ପଠାଇ ଦିଆଯାଇଛି ।
କଳାହାଣ୍ଡି ଜିଲ୍ଲାରେ ନୂଆ ୩ କରୋନା ପଜିଟିଭ ଚିହ୍ନଟ ହେବାପରେ ଜିଲ୍ଲାରେ ଆକ୍ରାନ୍ତ ସଂଖ୍ୟା ୪୧କୁ ବୃଦ୍ଧି ପାଇଛି ।
ସେମାନଙ୍କ ମଧ୍ୟରୁ ୨୦ ଜଣ ସୁସ୍ଥ ହୋଇ ଫେରିଥିବା ବେଳେ ୨୧ ଜଣ ଭବାନୀପାଟଣା କୋଭିଡ୍ ହସ୍ପିଟାଲରେ ଚିକିତ୍ସିତ ହେଉଛନ୍ତି ।
କଟକ,ମାର୍ଚ୍ଚ ୧୩ (ଲୋକାଲ ୱାୟାର):କରୋନା ଭାଇରସ ସଂକ୍ରମଣ ଯୋଗୁ ଚଳିତ ମାସରେ ଆରମ୍ଭ ହେବାକୁ ଥିବା ଓଡ଼ିଶା କ୍ରିକେଟ ଆସୋସିଏସନର ଘରୋଇ କ୍ରିକେଟ ଟୁର୍ନାମେଣ୍ଟ କଳାହାଣ୍ଡି କପକୁ ସାମୟିକ ଭାବେ ବାତିଲ କରାଯାଇଥୁବା ଜଣେ କର୍ମକର୍ତ୍ତା ଶୁକ୍ରବାର ଦିନ କହିଛନ୍ତି।
ଏହି ଟୁର୍ଣ୍ଣାମେଣ୍ଟ ଆସନ୍ତା ଏପ୍ରିଲ ୧ ରୁ ୧୫ ତାରିଖ ମଧ୍ୟରେ ଆରମ୍ଭ କରାଯିବ ବୋଲି ଓସିଏ ମ୍ୟାଚ ପରିଚାଳନା କମିଟି ବୈଠକରେ ନିଷ୍ପତ୍ତି ନିଆଯାଇଛି।
ସେହିପରି ସମ୍ବିଧାନ ଓ ଅନୁବନ୍ଧନ କମିଟି ବୈଠକରେ ଚୟନକର୍ତ୍ତା ନିଯୁକ୍ତି ନେଇ ଆଲୋଚନା ହୋଇଥିଲା। ଏ ନେଇ ଖୁବଶୀଘ୍ର ବିଜ୍ଞପ୍ତି ପ୍ରକାଶ ପାଇବ।
ସମ୍ପାଦକ ସଞ୍ଜୟ ବେହେରା ସମସ୍ତ ବୈଠକରେ ଅଧ୍ୟକ୍ଷତା କରିଥିବା ବେଳେ ଉକ୍ତ ବୈଠକରେ ସଭାପତି ପଙ୍କଜ ଲୋଚନ ମହାନ୍ତିଙ୍କ ସମେତ କିଶୋର ମାଣିଆ, ଅଜିତ ଜୟପ୍ରକାଶ, ଚିନ୍ମୟାନନ୍ଦ ଜେନା ପ୍ରମୁଖ ଉପସ୍ଥିତ ଥିଲେ।
ଫୁଲବାଣୀ,ମାର୍ଚ୍ଚ ୬ (ଲୋକାଲ ୱାୟାର) ସ୍ୱେଚ୍ଛାସେବୀ ଅନୁଷ୍ଠାନ ସ୍ୱାତୀ ଆନୁକୁଲ୍ୟରେ ଖଜୁରୀପଡ଼ା ବ୍ଲକ୍ ଅନ୍ତର୍ଗତ ଡିମିରିଖୋଲ ଠାରେ ଏକ ସ୍ୱାସ୍ଥ୍ୟ ଶିବିର ଅନୁଷ୍ଠିତ ହୋଇଯାଇଛି ।
ଡାକ୍ତରଙ୍କ ପରାମର୍ଶ କ୍ରମେ ସମସ୍ତଙ୍କୁ ଆବଶ୍ୟକ ମାଗଣା ଔଷଧ ମଧ୍ୟ ବିତରଣ କରାଯାଇଥିଲା ।
ଏଠାରେ ଉଲ୍ଲେଖଯୋଗ୍ୟ ଯେ, ଅନେକ କ୍ଷେତ୍ରରେ କାର୍ଯ୍ୟ ବ୍ୟସ୍ତତା ଯୋଗୁଁ ଏହି ଗ୍ରାମର ଜନସାଧାରଣ ସାଧାରଣ ଦେହ ଖରାପ ହେଲେ ଚିକିତ୍ସା ପାଇଁ ଯିବାକୁ ମନ ବଳାଉନାହାନ୍ତି ।
ଚିକିତ୍ସା ପାଇଁ ନିୟମିତ ଡାକ୍ତରଖାନାକୁ ଯିବା ପାଇଁ ଏହି ଶିବିରରେ ଉପଦେଶ ଦିଆଯାଇଥିଲା ।
ସମ୍ପ୍ରତି ସମଗ୍ର ବିଶ୍ୱରେ ଚାଂଚଲ୍ୟ ଖେଳାଇବା ସହ ବହୁ ଧନଜୀବନ ହାନୀ ଘଟାଇଥିବା କରୋନା ଭାଇରସ ସମ୍ପର୍କରେ ମଧ୍ୟ ସଚେତନ କରାଇଥିଲା ।
ପୁଷ୍ଟିକର ଖାଦ୍ୟ ଖାଇବା, ନିଜ ଅଂଚଳକୁ ପରିସ୍କାର ପରିଚ୍ଛନ୍ନ ରଖିବାର ଆବଶ୍ୟକତା ସମ୍ପର୍କରେ ମଧ୍ୟ ସ୍ୱାତୀର କର୍ମୀ ଅଶୋକ କୁମାର ତ୍ରିପାଠୀ ସମସ୍ତଙ୍କୁ ସଚେତନ କରିଥିଲେ ।
ନିଜର ଏଚ୍ଆଇଭି ଷ୍ଟାସସ୍ ଜାଣିବା ପାଇଁ ପ୍ରତି ଛଅମାସରେ ଥରେ ନିୟମିତ ନିଜର ରକ୍ତ ପରୀକ୍ଷା କରିବାର ଆବଶ୍ୟକତା ସମ୍ପର୍କରେ ସ୍ୱାତୀର କର୍ମୀ ମମତା ଦାଶ ଓ ରେହେମା ଖାତୁନ୍ ସମସ୍ତଙ୍କୁ କହିଥିଲେ ।
ସ୍ୱାତୀର ପ୍ରକଳ୍ପ ମ୍ୟାନେଜର ଅଶୋକ କୁମାର ତ୍ରିପାଠୀ କାର୍ଯ୍ୟକ୍ରମଠିକୁ ପରିଚାଳନା କରିଥିବା ବେଳେ ମମତା ଦାଶ, ରାହିମା ଖାତୁନ ଓ ସୁବାସିନୀ ବେହେରା ପ୍ରମୁଖ ପରିଚାଳନାରେ ସହଯୋଗ କରିଥିଲେ ।
ଭୁବନେଶ୍ୱର, ଜାନୁଆରୀ ୮(ଲୋକାଲ ୱାୟାର): ପ୍ରତି ବର୍ଷ ଛତର ଯାତ୍ରା ସମୟରେ କଳାହାଣ୍ଡି ଜିଲ୍ଲା ଭବାନୀପାଟଣାର ମାଣିକେଶ୍ୱରୀ ମନ୍ଦିରରେ ପଡ଼ୁଥିବା ବଳି ଏ ବର୍ଷ ବନ୍ଦ କରିବାକୁ ଏବଂ ଏଥିରେ ଉଲ୍ଲଂଘନ ହେଲେ ଜିଲ୍ଲାପାଳ ଓ ଏସପି ଦାୟୀ ରହିବେ ବୋଲି ବୁଧବାର ହାଇକୋର୍ଟ ଏ ସମ୍ପର୍କିତ ଏକ ମାମଲାର ଶୁଣାଣି କରି କଡ଼ା ନିର୍ଦ୍ଦେଶ ଦେଇଛନ୍ତି ।
ପଶୁପକ୍ଷୀଙ୍କ ଠାରୁ ବଂଚିବାର ଅଧିକାର ଛଡ଼ାଇ ନେଉଥିବା ତଥା ବଳି ଦେଉଥିବା ଲୋକମାନଙ୍କ ଉପରେ ଦୃଢ଼ କାର୍ଯ୍ୟାନୁଷ୍ଠାନ ପାଇଁ ପ୍ରାର୍ଥନା କରି ସମାଜସେବୀ ଜୟନ୍ତୀ ଦାସଙ୍କ ପକ୍ଷରୁ ଆଗତ ମାମଲାର ଶୁଣାଣି କରି ହାଇକୋର୍ଟର କାର୍ଯ୍ୟକାରୀ ମୁଖ୍ୟ ବିଚାରପତି କୁମାରୀ ଜଷ୍ଟିସ୍ ସଞ୍ଜୁ ପଣ୍ଡା ଏବଂ ବିଚାରପତି ଜଷ୍ଟିସ୍ ସଙ୍ଗମ କୁମାର ସାହୁଙ୍କୁ ନେଇ ଗଠିତ ଖଣ୍ଡପୀଠ ଏହି ନିର୍ଦ୍ଦେଶ ଦେଇଛନ୍ତି ।
ବଳି ପ୍ରଥା ବିରୋଧରେ ସ୍ଥାନୀୟ ଲୋକଙ୍କୁ ସଚେତନ କରିବା ପାଇଁ ମାଣିକେଶ୍ୱରୀ ମନ୍ଦିର ଏବଂ ଆଖପାଖ ଅଞ୍ଚଳରେ ସଚେତନତା ଶିବିର କରିବା, ଉକ୍ତ ଅଞ୍ଚଳରେ ସିସିଟିଭି ଲଗାଯିବା ସହ ଶୋଭାଯାତ୍ରାର ରେକର୍ଡିଂ କରିବାରୁ ହାଇକୋର୍ଟ ନିର୍ଦ୍ଦେଶ ଦେଇଛନ୍ତି ।
ବଳି ପକାଇବା ଲାଗି ରାସ୍ତା ପାଶ୍ୱର୍ କିମ୍ବା ମନ୍ଦିରର ଆଖପାଖ ଅଞ୍ଚଳରେ କାହାରିକୁ ଅନୁମତି ଦିଆଯିବ ନାହିଁ । ଜିଲ୍ଲାପାଳ କିମ୍ବା ଏସପି କେହି ଏହି ଆଦେଶର ଅମାନ୍ୟ କଲେ ସେମାନେ ଏଥିପାଇଁ ବ୍ୟକ୍ତିଗତ ଭାବେ ଦାୟୀ ରହିବେ ବୋଲି ହାଇକୋର୍ଟ ସ୍ପଷ୍ଟ କରିଛନ୍ତି ।
ଆବେଦନକାରୀ ଶ୍ରୀମତୀ ଦାସ ୨୦୧୬ ମସିହାରେ ଛତର ଯାତ୍ରାରେ ବଳି ବନ୍ଦପାଇଁ ହାଇକୋର୍ଟରେ ମାମଲା ରୁଜୁ କରିଥିଲେ । ତାଙ୍କ ପକ୍ଷରୁ ଆଇନଜୀବୀ ବିଜୟ କୁମାର ରଗଡ଼ ଯୁକ୍ତି ଉପସ୍ଥାପନ କରିଥିଲେ ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
